בארץ ישראל צומח מין בר יחיד של משפחת האברשיים, מסוג קטלב, הוא קטלב מצוי ומין גר המשמש כעץ נוי - קטלב משונן שמוצאו בעיקר מארצות מערב הים התיכון. העלים שלהם מסורגים, בעלי פטוטרת ארוכה וטרף רחב.
בישראל שני מיני תרבות מסוג אברש: אברש עיצי (Erica arborea L), שמוצאו הי-התיכון ואברש ים תיכוני (Erica mediterranea L) שמוצאו מאירופה המערבית. עליהם בדרך כלל בדור של 3 עד 6, קטנים ודמויי מחטים.
מיני רודודנדרון אחדים מגודלים בגינות נוי וחלקם, מהסוג המכונה "אזליאה", נמכר בעציצים. מינים נוספים במשפחה, כגון חמוציות ואוכמניות, מגודלים בארץ כגידול מיובא.
סוגים.
על פי מחקר של קבוצת APG במאמרה מ-2003, משפחת האברשיים כוללים את הסוגים הבאים:
ישיבת תפארת צבי
ישיבת תפארת צבי היא ישיבה בירושלים. היא נוסדה בשנות ה-20 של המאה ה-20 כישיבה הקטנה הראשונה של היישוב החדש בירושלים. הישיבה הייתה הראשונה בירושלים שפעלה במתכונת ישיבות ליטא והשתייכה לאסכולת סלובודקה. היא נסגרה בשנת ה'תשמ"א.
לאחר מספר שנים, בסוף שנות ה-80 של המאה ה-20 נפתחה ישיבה חדשה תחת אותו השם. היא פועלת במתכונת של ישיבה גבוהה חרדית המיועדת בעיקר לבוגרי ישיבות תיכוניות מהזרם הדתי לאומי ומהזרם החרדי.
היסטוריה.
הישיבה הוקמה בשנת תרפ"ח, ונקראת על שם הרב נתן צבי פינקל "הסבא מסלבודקה". מסוף שנות ה-30 החלה לשמש כישיבה קטנה שתכליתה להכין בחורים צעירים לישיבת חברון בירושלים. ראש הישיבה הראשון היה הרב ראובן טרופ (בנו של הרב נפתלי טרופ, שלאחר מכן התמנה לראש ישיבת היישוב החדש בתל אביב). בהמשך התמנו לראשי ישיבה הרב שלמה צימבליסט (בנו של הרב יהושע צימבליסט), הרב מיכל דוד שלפוברסקי והרב יחזקאל פרצוביץ (חותנו של ראש הישיבה הרב אפרים צוקרברג). בסוף שנת תשמ"א נסגרה הישיבה.
מבוגרי הישיבה:
ישיבת תפארת צבי החדשה.
בשנת תשמ"ט נפתחה ישיבה חדשה תחת השם "תפארת צבי" בשכונת סנהדריה המורחבת בירושלים על ידי הרב אפרים צוקרברג (שהיה אחד הר"מים בישיבת תפארת צבי הראשונה), בוגר ישיבת בני עקיבא כפר הרא"ה, ישיבת סלבודקה וישיבת מיר בירושלים. הרב צוקרברג כיהן כראש הישיבה עד לפטירתו בשנת ה'תשע"ו. בגלגולה החדש מיועדת הישיבה לבוגרי ישיבות תיכוניות. מקובל כי המצטיינים בישיבה עוברים, ללמוד בישיבת מיר במקביל ללימודיהם בשיעור ג'.
תלמידי השנה הראשונה לומדים בחברותות עם אברכים, חלקם בוגרי הישיבה שהפכו לאברכים מישיבת מיר. תלמידים מצטיינים לומדים עם רבני הישיבה וראש הישיבה.
ראש הישיבה הוא הרב אברהם קרמר. הרב אשר אריאלי, ממגידי השיעורים המרכזיים בישיבת מיר, מוסר בישיבה שיעורי עיון בגמרא פעמיים בשבוע (שלישי ושישי). הר"מים הם הרב רפאל רוט, הרב יאיר גרינבוים והרב יואל צבי גליק - ר"מ בסדר שני. כולם חתנים של הרב צוקרברג.
כמשגיחים בישיבה שימשו בעבר הרב זבדי, חתנו של הרב יצחק זילבר, והרב דוד היימן, ראש ישיבת "מבקשי השם". היום משמש בתפקיד זה הרב גדליה סלומון שגם אחראי על ציוות החברותות. בעבר העבירו שיעורים בישיבה הרב יצחק גלצר, הרב אברהם גולדיש, הרב מרדכי נויגרשל והרב אביגדר נבנצל.
עד שנת תשס"ט שכנה הישיבה בשכונת סנהדריה המורחבת. כיום היא שוכנת בפאתי שכונת בית ישראל ולומדים בה כ-50 תלמידים. שיעור א' כולל כ-20 תלמידים מדי שנה.
רוב הבחורים בישיבה משתייכים לשיעור א' ולשיעור ב'. מעטים נשארים בישיבה לשנה שלישית.
מבוגרי הישיבה החדשה:
קישורים חיצוניים.
תפארת צבי בוגרים
מערכות קיום החיים
לגוף האדם ישנן מערכות קיום חיים רבות, אך לפגיעה חמורה בשלוש מערכות מסוימות השפעה מיידית וקריטית:
כללי.
גוף האדם זקוק לחמצן לצורך פעילותו הבסיסית, מערכת העצבים דואגת לקיום ולתפקוד כולל ניטור מדדי זמינות החמצן ושימוש במערכת הנשימה והדם להכניסו לגוף ולפזרו בין התאים.
פגיעה באחת ממערכות אלו תגרור פגיעה מיידית בקיום החיים ועל כן נהוג לכנותן "משולש החיים" כי פגיעה חמורה בכל צלע של המשולש עלולה לגרום לקריסתו:
המכללה הבין זרועית לפיקוד ולמטה
תפארת צבי
חילות האוויר של צבא ארצות הברית
חילות האוויר של צבא ארצות הברית (באנגלית: United States Army Air Forces; בראשי תיבות: USAAF או AAF) היה גוף בצבא ארצות הברית שפעל בשנים 1941 עד 1947 והיה מופקד על הפעלת כלי טיס בצבא. ב-18 בספטמבר 1947 הפך לזרוע נפרדת כחלק מהכוחות המזוינים של ארצות הברית - חיל האוויר של ארצות הברית. השם "חילות האוויר של צבא ארצות הברית" החליף את השם הקודם של הארגון, הגיס האווירי של צבא ארצות הברית, ביוני 1941 במהלך ההכנות להשתתפות אפשרית של ארצות הברית במלחמת העולם השנייה.
במהלך מלחמת העולם השנייה השתתף החיל בלוחמה בזירת אירופה ובזירת האוקיינוס השקט.
מפציץ מדגם B-29 שימש להטלת פצצות האטום על הערים היפניות הירושימה ונגסאקי באוגוסט 1945 - הפצצות שהביאו לכניעתה של יפן, ולסיומה של המלחמה.
חתך מנייר
חתך מנייר הוא פציעה הנגרמת משוליו של דף נייר או פריט דק וחד אחר, כגון נייר כסף או דשא.
פציעה מסוג זה נגרמת בדרך כלל כתוצאה ממגע עם דף נייר המהודק בחוזקה, לעיתים כחלק מערימת דפים. לחץ המשקל שמופעל על הדף הופך אותו ליציב יותר, ועל כן אין הוא מתקפל במגע ישיר עם העור.
חתך מנייר גורם לכאב חד ממה שניתן היה לצפות. הדבר נובע ממספר גורמים. ראשית, החתך מגרה נוסיצפטורים רבים על פני שטח עור קטן יחסית, ומאחר שהוא אינו עמוק, הוא אינו גורם לדימום, והנוסיצפטורים נותרים חשופים. שנית, כימיקלים שונים המצויים בנייר, כגון חומרי הלבנה למיניהם, מגרים אף הם את הנוסיצפטורים. שלישית, מטבעה של הפציעה, היא בדרך כלל נגרמת באצבעות, שבהן ריכוז גבוה יחסית של קולטנים תחושתיים.
מונטי נורמן
מונטי נורמן (באנגלית: Monty Norman; 4 באפריל 1928 – 11 ביולי 2022) היה זמר ומלחין מוזיקה לסרטים יהודי בריטי. נודע במיוחד כמלחין נעימות סרטי ג'יימס בונד.
קורות חיים.
נולד ב"איסט אנד" של לונדון בליל הסדר השני (בגולה) של פסח ה'תרפ"ח (1928), למשפחה יהודית. כילד, פונה מלונדון בעת הבליץ, אך שב לעיר בהמשך המלחמה. שירת שירות לאומי בחיל האוויר המלכותי, שם החל לגלות עניין בקריירת שירה.
בשנות ה-50 וה-60 הופיע בלהקות שונות והחל גם להלחין שירים. בין היתר קיבל קרדיט על הלחנת נעימת סרטי ג'יימס בונד, על אף שרבים מייחסים בטעות את חיבורה למלחין ג'ון בארי. בארי נשכר על ידי מפיקי הסרט כדי לעבד ולתזמר מחדש כמה מן הקטעים בפסקול של "ד"ר נו", לאחר שלא היו מרוצים מעבודתו של נורמן. כאשר העיתון לוס אנג'לס טיימס פרסם במאמר כי בארי הוא המחבר, תבע נורמן את העיתון על סך 30,000 ליש"ט וזכה.
נפטר ב-11 ביולי 2022.
עבד-אלווהב דראושה
מלאך שחור
מלאך שחור (באנגלית: Dark Angel) היא סדרת טלוויזיה מדע בדיונית אמריקנית-קנדית מזרם הסייברפאנק שנוצרה על ידי ג'יימס קמרון וצ'ארלס אגלי. הסדרה עוקבת אחר קורותיה של מקס גווברה (X5-452), חיילת על משופרת גנטית, אותה גילמו ג'סיקה אלבה כמבוגרת וז'נבה לוקה כילדה.
לאחר שתי עונות בוטלה הסדרה בפתאומיות עקב בעיות תקציב ורייטינג, ועקב כך העלילה נקטעה בשיאה. טרילוגיית ספרים שנכתבה על ידי מקס אלן קולינס השלימה את הסדרה והרחיבה אותה. הסדרה שודרה ברשת FOX. למרות ביטולה הפתאומי של הסדרה, היא זכתה עדיין לאהדה רבה בקרב מעריצים, מה שהוביל לשידורה בשידורים חוזרים ברחבי העולם. בישראל הסדרה שודרה בסטאר וורלד ואחר כך בערוץ AXN.
תקציר עלילה.
חבורת ילדים נמלטת מפרויקט הנדסה גנטית של הצבא, שהיה אמור להפוך אותם לחיילי-על. עשר שנים אחר כך, אחת הניצולים מאותה חבורה - מקס (ג'סיקה אלבה) - עובדת בשירות שליחויות בסיאטל העתידנית - עיר המנסה להשתקם מנזק של פעימה אלקטרומגנטית ששיתקה אותה והפכה אותה לעיר העולם השלישי. מקס מסתובבת ברחובות הזועמים על אופנוע ומנסה לאתר את יתר הניצולים מהפרויקט, בעוד ראש הפרויקט ליידקר (ג'ון סאבאג') מנסה לצוד אותה. בסוף העונה מקס משמידה את חדר המדע והניסוים של מנטיקור אך נפצעת ונתפסת על ידי מנטיקור.
בתחילת העונה השנייה מקס מצליחה לברוח בעזרת ג׳ושוע ומשחררת את כל החיילים מנטיקור, ביניהם הרבה בעלי לקויות ומראה מכוער ומפחיד הנקראים מוטציות, הממשלה ממנה סוכן מיוחד בשם וויט שיתפוס ויהרוג את כולם כדי שלא יתגלה לעולם על מטיקור, במהלך העונה מקס מצילה מוטציות שוויט מנסה לצוד מקס נעזרת בלוגן בסינדי בג׳ושוע ובאלק שותפה לחדר במנטיקור.
פרסים.
השחקנית ג'סיקה אלבה זכתה על תפקידה בסדרה בפרס סאטורן לשנת 2000 בקטגוריית השחקנית בסדרת טלוויזיה הטובה ביותר. כמו כן, היא זכתה בחמישה פרסים בשנת 2001: פרס בחירת הקהל לתפקיד בסדרה דרמטית, פרס מגזין TV Guide עבור פריצת הדרך הטובה ביותר לשחקנית בסדרת טלוויזיה, פרס בחירת הנוער לשחקנית ראשית, פרס ליאו בקטגוריות הצילום האומנותי ואפקטים מיוחדים הטובים ביותר לסדרת טלוויזיה.
חוק הדגל
הפארק הלאומי דנאלי